จบดีล ‘จีสตีล’ แข็งแกร่งขึ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 2 มี.ค. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 2 มี.ค. 2554
...ดัชนีตลาดจ่อขึ้น 1,000 จุด อีกครั้ง รอบนี้ได้แบงก์ + พลังงาน ร่วมด้วยช่วยกันลากดัชนี วันที่ 1 มี.ค. ทำปิด 994.48 จุด เพิ่มขึ้น 6.57 จุด มูลค่าซื้อขาย 25,926 ล้านบาท 
...ต่างชาติ ซื้อสุทธิ 1,252 ล้านบาท 
...ปตท. (PTT) โชว์กำไรโตไม่ยั้ง 40% ปันผลไม่อั้นครึ่งปีหลังอีก 5.50 บาท ทั้งปีจ่าย 10.25 บาท ราคาหุ้นกระเตื้องรับข่าวดีบวก 2 บาท 
...เทศกาลหุ้นปันผลมีให้เลือกตั้งแต่ปันผลเป็นเงินสด ปันผลหุ้น พ่วงวอร์แรนต์ รักชอบตัวไหนเลือกตามใจ หลายๆ ตัวจ่ายดีกว่าปีก่อน และดีกว่าดอกเบี้ยแบงก์ซะอีก 
...จีสตีล (GSTEEL) ออกอาการรับนายทุนใหม่ใหญ่กว่าเก่า “ลักษมี มิตตัล” ไม่ว่าวันนี้หรือพรุ่งนี้ ก็ต้องมีสักวันต้องเซ็นสัญญาร่วมทุนด้วยวิธีการเพิ่มทุนให้ เพื่อนำเงินเข้าบริษัท 
...งานนี้ไม่ต้องคาดหวังขายกันราคาเท่าไร ไม่สำคัญเท่ากับได้ “มิตตัล” เข้ามาสำคัญที่สุด ... นอกจากงบ GSTEEL ไม่ถูกตำหนิจนถึงขั้นขาดคุณสมบัติของตลาดหลักทรัพย์แล้ว ธุรกิจยังเดินหน้าได้อย่างแข็งแกร่ง
...แจกกำไรกันอู้ฟู่ เอเชียกรีน–วอร์แรนต์ (AGEW1) วันแรกทำขึ้นไป 11.40 บาท รับแจกมาฟรีๆ ราคาดีอย่างนี้ใครจะทนไหวส่วนลูกหุ้นเพิ่มทุน AGE ทำไม่ประทับใจ